Lara Gut-Behrami

Lara Gut-Behrami (o.s. Gut, s. 27. huhtikuuta 1991 Sorengo, Ticino) on sveitsiläinen alppihiihtäjä, olympiavoittaja ja kaksinkertainen maailmanmestari. Alppihiihdon maailmancupissa hän on voittanut kokonaiskilpailun kahdesti, supersuurpujottelucupin kuusi kertaa ja suurpujottelucupin kerran. Maailmancupin osakilpailuvoittoja hänellä on 48.

 Ura 
Gut voitti junioreiden MM-hopeaa syöksystä vuosina 2007 ja 2008 sekä Eurooppa-cupin kokonaiskilpailun kaudella 2007–2008.

Gut ällistytti monia sijoittumalla St. Moritzin maailmancupin syöksykisassa 2. helmikuuta 2008 kolmanneksi vain 16 vuoden ikäisenä. Hän ei ollut ennen kolmatta sijaansa saavuttanut yhtään maailmancupin pistettä ja oli kilpaillut vain neljässä osakilpailussa. Gut saavutti ensimmäisen maailmancupin osakilpailuvoittonsa St. Moritzin supersuurpujottelussa 20. joulukuuta 2008. Viikkoa myöhemmin hän sijoittui kolmanneksi Semmeringin suurpujottelussa. Kauden kokonaispisteissä hän sijoittui 11:nneksi. Val d'Isèren MM-kilpailuissa 2009 hän saavutti superalppiyhdistetyssä sekä syöksylaskussa hopeaa ja oli supersuurpujottelussa seitsemäs.

Lara Gut loukkaantui kaaduttuaan suurpujotteluharjoituksissa Saas-Feessä syyskuussa 2009. Onnettomuudessa hänen lantionsa meni sijoiltaan. Gut ei päässyt osallistumaan myöskään olympialaisiin, koska kuntoutuminen kesti odotettua kauemmin.

Paluunsa jälkeen Gut sijoittui Val d’Isèren syöksylaskussa kolmanneksi 18. joulukuuta 2010. Samalla kaudella hän voitti Altenmarkt-Zauchenseen supersuurpujottelun, oli kolmas Cortina d’Ampezzon supersuurpujottelussa ja toinen Lenzerheiden syöksylaskussa. Kauden 2010–2011 kokonaispisteissä hän sijoittui kymmenenneksi. Garmisch-Partenkirchenin MM-kilpailuissa 2011 hän sijoittui neljänneksi sekä supersuurpujottelussa että syöksylaskussa.

Kaudella 2011–2012 Gut sijoittui kokonaispisteissä 14:nneksi. Hänen paras sijoituksensa kauden aikana oli neljäs sija Lake Louisen supersuurpujottelusta.

Kaudella 2012–2013 Gut voitti Val d’Isèren syöksylaskun ja oli kolmas Lenzerheiden suurpujottelussa. Maailmancupin kokonaiskilpailussa hän oli yhdeksäs. Helmikuussa käydyissä Schladmingin MM-kilpailuissa hän saavutti hopeaa supersuurpujottelussa ja oli seitsemäs suurpujottelussa.

Kaudella 2013–2014 Gut voitti kauden avanneen Söldenin suurpujottelun. Hän voitti myös Beaver Creekin syöksylaskun ja supersuurpujottelun sekä Lake Louisen supersuurpujottelun. Val d’Isèren suurpujottelussa hän sijoittui toiseksi. Tammikuussa 2014 Gut voitti Cortina d’Ampezzon supersuurpujottelun. Sotšin olympialaisissa 2014 Gut saavutti pronssia syöksylaskussa, oli neljäs supersuurpujottelussa ja yhdeksäs suurpujottelussa. Maaliskuussa hän sijoittui kolmanneksi Åren suurpujottelussa ja voitti sekä Lenzerheiden syöksyn että supersuurpujottelun. Hän sijoittui maailmancupin kokonaiskilpailussa kolmanneksi ja voitti supersuurpujottelucupin.

Kaudella 2014–2015 Gut voitti Lake Louisen supersuurpujottelun sekä St. Moritzin syöksylaskun. Maailmancupin kokonaiskilpailussa hän sijoittui yhdeksänneksi. Vailin / Beaver Creekin MM-kilpailuissa 2015 Gut oli syöksylaskussa kolmas, superalppiyhdistetyssä viides ja supersuurpujottelussa seitsemäs.

Kaudella 2015–2016 Gut voitti Aspenin suurpujottelukilpailun sekä Val d’Isèren alppiyhdistetyn ja syöksylaskun. Courchevelin suurpujottelussa hän sijoittui toiseksi. Gut voitti Lienzin suurpujottelun ja oli toinen Altenmarkt-Zauchenseen supersuurpujottelussa. Cortina d’Ampezzon syöksylaskussa hän sijoittui kolmanneksi. Hän voitti Garmisch-Partenkirchenin supersuurpujottelun ja La Thuilen syöksylaskun. La Thuilen supersuurpujottelussa hän oli toinen ja Lenzerheiden alppiyhdistetyssä kolmas. Sankt Moritzissa hän oli toinen supersuurpujottelussa. Hän voitti maailmancupin kokonaiskilpailun ja supersuurpujottelucupin, sijoittui alppiyhdistetyn cupissa toiseksi, suurpujottelucupissa kolmanneksi ja syöksylaskucupissa neljänneksi.

Kaudella 2016–2017 Gut voitti Söldenin suurpujottelun. Lake Louisessa hän oli toinen syöksylaskussa ja voitti supersuurpujottelun. Sestrieren suurpujottelussa hän sijoittui kolmanneksi. Hän voitti Val d’Isèren supersuurpujottelun ja oli kolmas Mariborin suurpujottelussa. Garmisch-Partenkirchenissä hän oli toinen syöksylaskussa ja voitti supersuurpujottelun. Viikkoa myöhemmin hän voitti Cortina d'Ampezzon syöksylaskun. Sankt Moritzin MM-kilpailuissa hän saavutti pronssia supersuurpujottelussa, mutta joutui lopettamaan kisat alppiyhdistetyn syöksyn jälkeen loukattuaan polvensa pujottelun lämmittelylaskussa. Koko hänen kautensa päättyi samalla tähän. Hän sijoittui maailmancupin kokonaiskilpailussa neljänneksi sekä syöksylaskun ja supersuurpujottelun maailmancupeissa kolmanneksi.

Kaudella 2017–2018 Gut sijoittui toiseksi Lake Louisen ja Bad Kleinkirchheimin supersuurpujotteluissa. Hän voitti Cortina d'Ampezzon supersuurpujottelun. Supersuurpujottelucupissa hän oli toinen. Pyeongchangin olympialaisissa 2018 hän sijoittui supersuurpujottelussa neljänneksi.

Kaudella 2018–2019 Gut-Behrami sijoittui supersuurpujottelussa toiseksi Sankt Moritzissa ja kolmanneksi Garmisch-Partenkirchenissa. Åren MM-kilpailuissa hän sijoittui syöksylaskussa kahdeksanneksi ja supersuurpujottelussa yhdeksänneksi.

Kaudella 2019–2020 Gut-Behrami sijoittui kolmanneksi Banskon supersuurpujottelussa. Hän voitti molemmat Crans-Montanan syöksylaskut. Hän sijoittui maailmancupin kokonaiskilpailussa seitsemänneksi sekä syöksylaskun ja supersuurpujottelun cupeissa neljänneksi.

Kaudella 2020–2021 Gut-Behrami sijoittui kolmanneksi Lech/Zürsin parisuurpujottelussa. Hän voitti St. Antonin ja Crans-Montanan supersuurpujottelut ja oli Crans-Montanan syöksylaskussa toinen. Myös Kronplatzin suurpujottelussa hän oli toinen. Hän voitti Garmisch-Partenkirchenin molemmat supersuurpujottelut. Cortina d’Ampezzon MM-kilpailuissa 2021 hän voitti kultaa supersuurpujottelussa ja suurpujottelussa sekä sai syöksylaskussa pronssia. Helmikuun lopussa hän voitti Val di Fassan molemmat syöksylaskut ja oli supersuurpujottelussa toinen. Hän voitti supersuurpujottelucupin sekä sijoittui maailmancupin kokonaiskilpailussa toiseksi ja syöksylaskucupissa kolmanneksi.

Kaudella 2021–2022 Gut-Behrami sijoittui toiseksi Söldenin suurpujottelussa ja Lake Louisen supersuurpujottelussa sekä voitti St. Moritzin supersuurpujottelun. Joulukuun puolivälissä hänellä todettiin positiivinen koronatestitulos. Hän palasi kilpailuihin 8. tammikuuta Kranjska Gorassa ja voitti viikkoa myöhemmin Altenmarkt-Zauchenseen syöksylaskun. Pekingin olympialaisissa hän voitti kultaa supersuurpujottelussa, saavutti pronssia suurpujottelussa ja sijoittui 16:nneksi syöksylaskussa. Olympialaisten jälkeen hän oli Lenzerheiden supersuurpujottelussa kolmas.

Kaudella 2022–2023 hän voitti Killingtonin suurpujottelun ja oli Semmeringin toisessa suurpujottelussa toinen. Kranjska Goran jälkimmäisessä suurpujottelussa hän sijoittui kolmanneksi.St. Antonin ensimmäisessä supersuurpujottelussa hän sijoittui kolmanneksi ja voitti jälkimmäisen supersuurpujottelun. Kronplatzin ensimmäisessä suurpujottelussa hän sijoittui toiseksi. Courchevelin / Méribelin MM-kilpailuissa 2023 hän oli suurpujottelussa neljäs, supersuurpujottelussa kuudes ja syöksylaskussa yhdeksäs. Kvitfjellin supersuurpujottelussa hän sijoittui kolmanneksi. Soldeun maailmancupfinaalissa hän oli syöksylaskussa kolmas ja voitti supersuurpujottelun. Hän voitti supersuurpujottelucupin sekä sijoittui maailmancupin kokonaiskilpailussa ja suurpujottelucupissa toiseksi.

Kaudella 2023–2024 Gut-Behrami voitti Söldenin suurpujottelun. Hän voitti Killingtonin suurpujottelun. Hän oli toinen Tremblantin toisessa suurpujottelussa. St. Moritzin ensimmäisessä supersuurpujottelussa hän oli kolmas. Kranjska Goran suurpujottelussa hän sijoittui toiseksi. Altenmarkt-Zauchenseen ensimmäisessä supersuurpujottelussa hän sijoittui kolmanneksi ja voitti toisen supersuurpujottelun. Cortina d'Ampezzon ensimmäisessä syöksylaskussa hän sijoittui toiseksi ja voitti supersuurpujottelun. Hän voitti Kronplatzin suurpujottelun. Hän voitti Soldeun suurpujottelun. Hän voitti Crans-Montanan ensimmäisen syöksylaskun ja sijoittui jälkimmäisessä kolmanneksi. Hän voitti Kvitfjellin ensimmäisen supersuurpujottelun ja sijoittui jälkimmäisessä toiseksi. Hän sijoittui Åren suurpujottelussa kolmanneksi. Hän voitti maailmancupin kokonaiskilpailun, suurpujottelu- ja supersuurpujottelucupin sekä sijoittui syöksylaskucupissa toiseksi.

Kaudella 2024–2025 Gut-Behrami sijoittui toiseksi Beaver Creekin ja St. Moritzin supersuurpujotteluissa. Hän sijoittui toiseksi Cortina d' Ampezzon supersuurpujottelussa. Hän sijoittui toiseksi Kronplatzin suurpujottelussa. Hän voitti Garmisch-Partenkirchenin supersuurpujottelun. Saalbach-Hinterglemmin MM-kilpailuissa 2025 hän oli suurpujottelussa viides, supersuurpujottelussa kahdeksas ja saavutti joukkuealppiyhdistetyssä hopeaa yhdessä Wendy Holdenerin kanssa. Hän sijoittui toiseksi Sestrieren jälkimmäisessä suurpujottelussa. Hän sijoittui toiseksi Kvitfjellin supersuurpujottelussa. Hän voitti Sun Valleyn supersuurpujottelun ja suurpujottelun. Hän sijoittui maailmancupin kokonaiskilpailussa toiseksi sekä voitti supersuurpujottelucupin ja oli syöksylaskucupissa viides.

Kaudella 2025–2026 hän sijoitti Söldenin suurpujottelussa kolmanneksi.

 Maailmancupin palkintosijat 
PäiväPaikkaLajiSijoitus2. tammikuuta 2008   St. Moritz  Syöksylasku  Kolmas20. joulukuuta 2008   St. Moritz  Super-G  Voitto28. joulukuuta 2008   Semmering  Suurpujottelu  Kolmas18. joulukuuta 2010   Val d’Isère  Syöksylasku  Kolmas9. tammikuuta 2011   Altenmarkt-Zauchensee  Super-G  Voitto23. tammikuuta 2011   Cortina d’Ampezzo  Super-G  Kolmas16. maaliskuuta 2011   Lenzerheide  Syöksylasku  Toinen14. joulukuuta 2012   Val d'Isère  Syöksylasku  Voitto17. maaliskuuta 2013   Lenzerheide  Suurpujottelu  Kolmas26. lokakuuta 2013   Sölden  Suurpujottelu  Voitto29. marraskuuta 2013   Beaver Creek  Syöksylasku  Voitto30. marraskuuta 2013   Beaver Creek  Super-G  Voitto8. joulukuuta 2013   Lake Louise  Super-G  Voitto22. joulukuuta 2013   Val d’Isère  Suurpujottelu  Toinen26. tammikuuta 2014   Cortina d’Ampezzo  Super-G  Voitto6. maaliskuuta 2014   Åre  Suurpujottelu  Kolmas12. maaliskuuta 2014   Lenzerheide  Syöksylasku  Voitto13. maaliskuuta 2014   Lenzerheide  Super-G  Voitto7. joulukuuta 2014   Lake Louise  Super-G  Voitto24. tammikuuta 2015   St. Moritz  Syöksylasku  Voitto27. marraskuuta 2015   Aspen Suurpujottelu Voitto18. joulukuuta 2015  Val d’Isère Alppiyhdistetty Voitto19. joulukuuta 2015  Val d’Isère Syöksylasku Voitto20. joulukuuta 2015  Courchevel Suurpujottelu Toinen28. joulukuuta 2015  Lienz  Suurpujottelu Voitto10. tammikuuta 2016  Altenmarkt-Zauchensee Super-G Toinen23. tammikuuta 2016  Cortina d'Ampezzo Syöksylasku Kolmas7. helmikuuta 2016  Garmisch-Partenkirchen  Super-G  Voitto19. helmikuuta 2016  La Thuile Syöksylasku  Voitto21. helmikuuta 2016  La Thuile Super-G Toinen13. maaliskuuta 2016   Lenzerheide  Alppiyhdistetty  Kolmas17. maaliskuuta 2016   Sankt Moritz  Super-G  Toinen20. maaliskuuta 2016   Sankt Moritz  Suurpujottelu  Kolmas22. lokakuuta 2016   Sölden  Suurpujottelu  Voitto3. joulukuuta 2016   Lake Louise  Syöksylasku  Toinen4. joulukuuta 2016   Lake Louise  Super-G  Voitto10. joulukuuta 2016   Sestriere  Suurpujottelu  Kolmas18. joulukuuta 2016   Val d’Isère Super-G Voitto7. tammikuuta 2017   Maribor  Suurpujottelu  Kolmas21. tammikuuta 2017   Garmisch-Partenkirchen  Syöksylasku  Toinen22. tammikuuta 2017   Garmisch-Partenkirchen  Super-G  Voitto28. tammikuuta 2017   Cortina d'Ampezzo Syöksylasku  Voitto3. joulukuuta 2017   Lake Louise  Super-G  Toinen13. tammikuuta 2018   Bad Kleinkirchheim  Super-G  Toinen21. tammikuuta 2018   Cortina d'Ampezzo Super-G Voitto8. joulukuuta 2018   Sankt Moritz Super-G Toinen26. tammikuuta 2019   Garmisch-Partenkirchen  Super-G  Kolmas26. tammikuuta 2020   Bansko Super-G  Kolmas21. helmikuuta 2020   Crans-Montana  Syöksylasku  Voitto22. helmikuuta 2020   Crans-Montana  Syöksylasku  Voitto26. marraskuuta 2020   Lech/Zürs  Parisuurpujottelu  Kolmas10. tammikuuta 2021   St. Anton  Super-G  Voitto23. tammikuuta 2021   Crans-Montana  Syöksylasku  Toinen24. tammikuuta 2021   Crans-Montana  Super-G  Voitto26. tammikuuta 2021   Kronplatz  Suurpujottelu  Toinen30. tammikuuta 2021   Garmisch-Partenkirchen  Super-G  Voitto1. helmikuuta 2021   Garmisch-Partenkirchen  Super-G  Voitto26. helmikuuta 2021   Val di Fassa  Syöksylasku  Voitto27. helmikuuta 2021   Val di Fassa  Syöksylasku  Voitto28. helmikuuta 2021   Val di Fassa  Super-G  Toinen23. lokakuuta 2021   Sölden  Suurpujottelu  Toinen5. joulukuuta 2021   Lake Louise  Supersuurpujottelu  Toinen11. joulukuuta 2021   St. Moritz  Supersuurpujottelu  Voitto15. tammikuuta 2022   Altenmarkt-Zauchensee  Syöksylasku  Voitto5. maaliskuuta 2022   Lenzerheide  Supersuurpujottelu  Kolmas 26. marraskuuta 2022   Killington  Suurpujottelu  Voitto28. joulukuuta 2022   Semmering  Suurpujottelu  Toinen8. tammikuuta 2023   Kranjska Gora  Suurpujottelu  Kolmas14. tammikuuta 2023   St. Anton  Supersuurpujottelu  Kolmas15. tammikuuta 2023   St. Anton  Supersuurpujottelu  Voitto24. tammikuuta 2023   Kronplatz  Suurpujottelu  Toinen3. maaliskuuta 2023   Kvitfjell  Supersuurpujottelu  Kolmas15. maaliskuuta 2023   Soldeu  Syöksylasku  Kolmas16. maaliskuuta 2023   Soldeu  Supersuurpujottelu  Voitto 28. lokakuuta 2023   Sölden  Suurpujottelu  Voitto25. marraskuuta 2023   Killington  Suurpujottelu  Voitto3. joulukuuta 2023   Tremblant  Suurpujottelu  Toinen8. joulukuuta 2023   St. Moritz  Supersuurpujottelu  Kolmas6. tammikuuta 2024   Kranjska Gora  Suurpujottelu  Toinen12. tammikuuta 2024   Altenmarkt-Zauchensee  Supersuurpujottelu  Kolmas14. tammikuuta 2024   Altenmarkt-Zauchensee  Supersuurpujottelu  Voitto26. tammikuuta 2024   Cortina d'Ampezzo  Syöksylasku  Toinen28. tammikuuta 2024   Cortina d'Ampezzo  Supersuurpujottelu  Voitto30. tammikuuta 2024   Kronplatz  Suurpujottelu  Voitto10. helmikuuta 2024    Soldeu  Suurpujottelu  Voitto16. helmikuuta 2024   Crans-Montana  Syöksylasku  Voitto17. helmikuuta 2024   Crans-Montana  Syöksylasku  Kolmas2. maaliskuuta 2024   Kvitfjell  Supersuurpujottelu  Voitto3. maaliskuuta 2024   Kvitfjell  Supersuurpujottelu  Toinen9. maaliskuuta 2024   Åre  Suurpujottelu  Kolmas15. joulukuuta 2024   Beaver Creek  Supersuurpujottelu  Toinen21. joulukuuta 2024   St. Moritz  Supersuurpujottelu  Toinen19. tammikuuta 2025   Cortina d' Ampezzo  Supersuurpujottelu  Toinen21. tammikuuta 2025   Kronplatz  Suurpujottelu  Toinen26. tammikuuta 2025   Garmisch-Partenkirchen  Supersuurpujottelu  Voitto22. helmikuuta 2025   Sestriere  Suurpujottelu  Toinen2. maaliskuuta 2025   Kvitfjell  Supersuurpujottelu  Toinen23. maaliskuuta 2025   Sun Valley  Supersuurpujottelu  Voitto25. maaliskuuta 2025   Sun Valley  Suurpujottelu  Voitto25. lokakuuta 2025   Sölden  Suurpujottelu  Kolmas

 Muuta 

Lara Gut-Behrami puhui lapsena sujuvasti äitinsä kieltä italiaa ja ranskaa ja opetteli sittemmin myös saksan ja englannin. Hän näytteli hiihtäjää Niccolò Castellin ohjaamassa, vuonna 2012 valmistuneessa elokuvassa Tutti giu, joka voitti parhaan elokuvan palkinnon Kitzbühelin elokuvajuhlilla. Hän avioitui jalkapalloilija Valon Behramin kanssa heinäkuussa 2018. Lara Gut-Behramin pikkuveli Ian Gut on edustanut alppihiihdossa Liechtensteinia. Heidän isänsä Pauli Gut kilpaili myös alppihiihdossa ja on vuodesta 2009 toiminut Gut-Behramin valmentajana.

 Lähteet 

 Aiheesta muualla 

Lara Gutin kotisivut

Luokka:Sveitsiläiset alppihiihtäjät
Luokka:Sveitsiläiset olympiavoittajat
Luokka:Vuonna 1991 syntyneet
Luokka:Elävät henkilöt